На размову па досыць актуальнай сёння тэме сабраліся выкладчыкі кітайскай мовы, студэнты і аспіранты, якія займаюцца кітаістыкай. Да ўдзелу з кітайскага боку спрычыніліся аташэ па пытаннях культуры Пасольства Кітайскай Народнай Рэспублікі ў Рэспубліцы Беларусь спадар Чжан Хунвэй, прадстаўнікі кітайскіх выдавецтваў, якія ў гэтыя дні працавалі на стэндзе КНР на XXIV-й Мінскай міжнароднай кніжнай выстаўцы-кірмашы, – Пекінскай выдавецкай карпарацыі і Выдавецтва замежнай літаратуры Пекінскага дзяржаўнага лінгвістычнага універсітэта. На сустрэчу прыйшлі і выкладчыкі кітайскай мовы з БДУ, МГЛУ, 23-й гімназіі Мінска.